C 167/56
LT
Europos Sąjungos oficialusis leidinys
2023 5 11
2022 m. lapkričio 24 d., ketvirtadienis
5. reiškia didelį susirūpinimą dėl daugybės grasinimų ir žmogaus teisių pažeidimų, kuriuos moterys ir mergaitės patiria ginkluotų konfliktų metu, ir pripažįsta, kad moterims ir mergaitėms kyla ypač didelis pavojus, nes dažnai yra konkrečiai taikomasi į jas ir joms kyla didesnė smurto rizika konfliktų metu ir po konfliktų, o tai trukdo joms dalyvauti taikos procesuose; primygtinai ragina tarptautinę bendruomenę labiau stengtis panaikinti seksualinio smurto ir smurto dėl lyties per ginkluotus konfliktus KDR rytinėje dalyje grėsmę, apsaugoti aukas, panaikinti nusikaltėlių nebaudžiamumą ir užtikrinti išgyvenusiems asmenims galimybę kreiptis į teismą, gauti žalos atlyginimą ir pasinaudoti teisių gynimo priemonėmis; 6. primygtinai ragina tarptautinę bendruomenę imtis konkrečių veiksmų siekiant sustabdyti tebesitęsiantį smurtą, ypač skatinant skatinti dialogą ir nesmurtinius sprendimus, taip pat remiant regioninį tarpininkavimo procesą – Luandos procesą, kurį inicijavo Prezidentas Angola João Lourenço; pabrėžia, kad visos Rytų Afrikos bendrijos (EAC), Pietų Afrikos vystymosi bendrijos (SADC) ir Didžiųjų ežerų regiono tarptautinės konferencijos (ICGLR) šalys turi laikytis principų, dėl kurių susitarta Rytų Afrikos valstybių vadovų susitikime ir Luandos tarpininkavimo procese; tvirtai pabrėžia, kad Afrikos Didžiųjų ežerų regione būtinas tarpvalstybinis bendradarbiavimas; 7. ragina sukurti oficialų patikimumo tikrinimo mechanizmą, kuris būtų platesnio masto saugumo sektoriaus reformos dalis, siekiant išsiaiškinti, kuriuos kandidatus reikia pašalinti, taip pat siekiant užtikrinti, kad saugumo pajėgos veiktų laikydamosi tarptautinių žmogaus teisių ir humanitarinės teisės standartų; 8. primygtinai ragina Komisiją ir ES valstybes nares užtikrinti, kad būsimoje ES strategijoje dėl Afrikos Didžiųjų ežerų būtų tinkamai atsižvelgta į daugybę rimtų žmogaus teisių ir humanitarinių problemų tiek šalies, tiek regionų lygmeniu, ypač KDR; 9. ragina KDR kaimynines šalis labiau stengtis kovoti su konflikto zonų naudingųjų iškasenų kontrabanda per savo šalis ir neteisėta prekyba gamtos ištekliais, kurie skatina konfliktą; pabrėžia, kad svarbu toliau stengtis užkirsti kelią ginkluotų grupuočių, dalyvaujančių neteisėtoje prekyboje gamtos ištekliais, įskaitant auksą ir laukinės gamtos produktus, finansavimui; ragina Komisiją atliekant šio reglamento veikimo ir veiksmingumo peržiūrą įvertinti Reglamento (ES) 2017/821 poveikį ir veiksmingumą; 10. paveda Pirmininkei perduoti šią rezoliuciją Tarybai, Komisijai, Komisijos pirmininkės pavaduotojai ir Sąjungos vyriausiajam įgaliotiniui užsienio reikalams ir saugumo politikai, Europos išorės veiksmų tarnybai, Afrikos Sąjungai, AKR ir ES ministrų tarybai, AKR ir ES jungtinei parlamentinei asamblėjai, Jungtinių Tautų generaliniam sekretoriui, Kongo Demokratinės Respublikos vyriausybei ir parlamentui, taip pat kitoms Rytų Afrikos bendrijos šalims.